jkorsvik/nowiki_second_scrape_merged huggingface dataset:
Flikkjempe

Flikkjempe (Plantago coronopus) er en plante i kjempefamilien.
Den er to- eller flerårig, av og til ettårig, og blir 3–15 cm høy. Bladene er linje- til lansettformede, parflikete og hårete og sitter i en grunnstilt rosett. Blomstene sitter i et ganske kort og glissent aks i enden av en oppstigende stengel som er lengre enn bladene. Blomstringstida er i juli–august. Krona er melkehvit, og pollenknappene er gulaktige. Frukten er en kapsel med 1–5 frø.
Flikkjempe vokser på saltholdig jord langs kysten, men den kan også finnes i innlandet, for eksempel langs veger som saltes. Arten er utbredt i Europa nordover til Færøyene, Danmark og Sør-Sverige, Makaronesia, middelhavslandene og sørover til Saudi-Arabia og Eritrea, og østover til vestlige Pakistan og Sentral-Asia. Den er forvillet i tempererte deler av Nord- og Sør-Amerika, Sør-Afrika og New Zealand. I Norge er den bare funnet tre ganger, og alle funnene var på ballastjord for over hundre år siden.


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 567. ISBN 978-82-05-42485-2. 
«Flikkjempe Plantago coronopus». Fremmedartsbasen 2018. Artsdatabanken. Besøkt 28. desember 2020. 
«Strandkämpar». Den virtuella floran. Besøkt 28. desember 2020. 
«Plantago coronopus». Plants of the World Online. Kew Science. Besøkt 28. desember 2020. 
K. Marhold (2011). «Plantago coronopus». Euro+Med Plantbase – the information resource for Euro-Mediterranean plant diversity. Besøkt 28. desember 2020. 


== Eksterne lenker ==

(en) flikkjempe – oversikt og omtale av artene i WORMS-databasen 
(en) flikkjempe i Encyclopedia of Life 
(en) flikkjempe i Global Biodiversity Information Facility 
(no) flikkjempe hos Artsdatabanken 
(sv) flikkjempe hos Dyntaxa 
(en) flikkjempe hos ITIS 
(en) flikkjempe hos NCBI 
(en) flikkjempe hos The International Plant Names Index 
(en) flikkjempe hos Tropicos 
(en) Kategori:Plantago coronopus – bilder, video eller lyd på Wikimedia Commons 
(en) Plantago coronopus – galleri av bilder, video eller lyd på Wikimedia Commons
Phloeoxena

Phloeoxena  er en slekt av løpebiller.


== Utseende ==
Nokså små (gjerne 5-6 millimeter), slanke, blanke, brokete fargede løpebiller. Hodet har store, utstående fasettøyne. Pronotum er bredere enn langt, rundet til bredt hjerteformet, mye smalere enn dekkvingene. Disse er noe rundede med dype punktstriper.


== Levevis ==
Denne gruppen inneholder mange arter som lever i trær, der de gjerne løper rundt på barken.


== Utbredelse ==
Slekten er utbredt i den neotropiske økosonen, én art går nord til det sørlige USA.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Lebiinae  Bonelli, 1810
Stammen Lebiini  Bonelli, 1810 
Gruppen Pericalina Hope, 1838
Slekten Phloeoxena Chaudoir, 1869
Phloeoxena ashei Shpeley & Ball, 2000 
Phloeoxena batesi Ball, 1975 
Phloeoxena bembidioides (Bates, 1883) 
Phloeoxena biundata Steinheil, 1875 
Phloeoxena brooksi Shpeley & Ball, 2000 
Phloeoxena caudalis (Bates, 1883) 
Phloeoxena concolor (Ball, 1975) 
Phloeoxena costata Darlington1937 
Phloeoxena davidsoni Shpeley & Ball, 2000 
Phloeoxena dealata Darlington, 1937 
Phloeoxena geniculata Chaudoir, 1869 
Phloeoxena henryi Shpeley & Ball, 2000 
Phloeoxena herculeana Ball, 1975
Phloeoxena imitatrix Darlington, 1934 
Phloeoxena lamuralla Shpeley & Ball, 2000 
Phloeoxena limbicollis Bates, 1884
Phloeoxena megalops Bates, 1883 
Phloeoxena montana Darlington, 1935 
Phloeoxena nevermanni Shpeley & Ball, 2000 
Phloeoxena newtoni Ball, 1975 
Phloeoxena nigricollis Ball, 1975 
Phloeoxena nitida Shpeley & Ball, 2000 
Phloeoxena obscura Shpeley & Ball, 2000
Phloeoxena picta Chaudoir, 1869 
Phloeoxena plagiata Darlington, 1934 
Phloeoxena pluto Ball, 1975 
Phloeoxena portoricensis Darlington, 1939 
Phloeoxena schwarzi Darlington, 1934 
Phloeoxena signata (Dejean, 1825) 
Phloeoxena totontepec Shpeley & Ball, 2000 
Phloeoxena turnbowi Shpeley & Ball, 2000 
Phloeoxena turrialba Shpeley & Ball, 2000 
Phloeoxena undata Chaudoir, 1869 
Phloeoxena viridis Shpeley & Ball, 2000 


== Eksterne lenker ==
(en) Phloeoxena i Encyclopedia of Life 
(en) Phloeoxena i Global Biodiversity Information Facility 
(en) Phloeoxena hos ITIS 
(en) Phloeoxena hos NCBI 
(en) Kategori:Phloeoxena – bilder, video eller lyd på Wikimedia Commons 
Phloeoxena – detaljert informasjon på Wikispecies
Sugathakumari

Sugathakumari (malayalam: സുഗതകുമാരി; født 22. januar 1934 i Aranmula i fyrstestaten Travancore, død 23. desember 2020 i Thiruvananthapuram i Kerala i India) var en indisk dikter og aktivist.
Hun var grunnleggende leder av Prakrithi Samrakshana Samithi, en organisasjon for naturvern, og for et dagsenter for mentalt syke.
Hun var leder av Kerala State Women's Commission.Sugathakumari døde den 23. desember 2020 av lungebetennelse forårsaket av covid-19 på et sykehus i Thiruvananthapuram, i en alder av 86 år.


== Referanser ==
Gramophone

Gramophone er et britisk tidsskrift om klassisk musikk, som særlig publiserer anmeldelser av nye utgivelser. Det ble etablert i London i 1923 av Compton Mackenzie. Tidsskriftet deler også ut prisene Gramophone Awards hvert år. Tidsskriftet beskriver seg selv som «verdens ledende autoritet på klassisk musikk», en beskrivelse som tidligere også stod på forsiden av den trykte utgaven. I 2013 ble tidsskriftet kjøpt av Mark Allen Group.


== Referanser ==


== Eksterne lenker ==
(en) Offisielt nettsted
Pers Hotell

Pers Hotell er et hotell på Gol i Viken fylke.
Hotellet ble bygd i 1964, da første byggetrinn stod ferdig. Hotellet var da på 2000 m² og hadde 62 sengeplasser. Før dette hadde bygget vært skifabrikk (Rustberggard Skifabrikk), som i 1949 ble ombygd til Gol Ungdomsherberge. Hotellet har pr 2020 ca 650 sengeplasser, og rommer også Tropicana Badeland, som stod ferdig i 1988.


== Referanser ==


== Eksterne lenker ==
(no) Offisielt nettsted
Johannes van der Aeck

Johannes van der Aeck (døpt 3. februar 1636 i Leiden, begravet 21. mars 1682 i Leiden), var en kunstmaler i den nederlandske gullalderen.


== Biografi ==
Han var kjent for genre-verk. og var sønn av vinkjøpmannen Niclaes van der Aeck og ble medlem av Leidens gilde for evangelisten Lukas i 1658. Han var diakon i gildet i årene 1673, 1674 og 1676.


== Referanser ==


== Eksterne lenker ==
(en) Johannes van der Aeck – kategori av bilder, video eller lyd på Commons 
Art UK bio
Johannes van der Aeck på Artnet
Californias senat

Californias senat er overhuset i Californias lovgivende forsamling og møter i California State Capitol i Sacramento.
Senatet har 40 seter og hver senator representerer i snitt 931 349 innbyggere.Californias viseguvernør er senatets president, men har kun stemmerett dersom det er stemmelikhet blant senatorene. Partigruppen med flertall i senatet velger en president pro tempore til å lede møtene i det daglige.


== Referanser ==


== Eksterne lenker ==
(en) Offisielt nettsted 
(en) California State Senators – kategori av bilder, video eller lyd på Commons
Praksisbrev

Praksisbrev er en ordning innen norsk yrkesfaglig videregående opplæring særlig rettet mot kandidater som etter avsluttet grunnskole vil ha nytte av en mer praktisk opplæring, hovedsakelig i bedrift. Løpet går over to år og kan dekke alle yrkesfaglige utdanningsprogram. Etter to år kan kandidaten avlegge en praksisbrevprøve. Etter bestått praksisbrev kan kandidaten enten få en jobb i arbeidslivet, eller tegne ordinær lærekontrakt med sikte på et fremtidig Fagbrev og svennebrev.
Praksisbrevkandidater har opplæring med ordinær vurdering i fellesfagene norsk, matematikk og samfunnsfag, i tillegg til opplæringen i bedrift. Det kan være ulike rammer for ordningen med praksisbrev i de ulike fylkene.


== Eksterne lenker ==
Vilbli.no: Praksisbrevkandidat
Terningen

Terningen var en norsk kunstnergruppe, dannet i 1965, som et fellesskap for norske kunstnere som malte abstrakt. I starten besto Terningen blant andre av Jakob Weidemann, Carl Nesjar, Gunnar S. Gundersen og Inger Sitter.


== Referanser ==
Savoy Hotel

Savoy Hotel er et hotell i Strand i London. Hotellet ble reist av impresario Richard D'Oyly Carte med midler han hadde tjent på operaoppsetninger med Gilbert og Sullivan, og åpnet 6. august 1889. Det var det første i Savoy-gruppen av hoteller og restauranter eiet av Carte-familien gjennom mer enn et århundre. Det var det første luksushotellet i Storbritannia, og introduserte elektrisk belysning gjennom hele bygningen, elektriske heiser, baderom i de fleste av de overdådig møblerte hotellrommene, konstant varmt og kaldt rennende vann, og mange flere andre innovasjoner. Carte ansatte César Ritz som direktør og Auguste Escoffier som chef de cuisine; de etablerte en uovertruffen kvalitetsstandard innen hotellbevertning, underholdning og elegant bespisning, som tiltrakk seg kongelige og andre velstående og mektige gjester.
Da Cartes barnebarn Bridget døde barnløs i 1985, tok familiens eierskap slutt. I 1998 ble hele hotellgruppen kjøpt av et amerikansk investeringsfirma, The Blackstone Group, som solgte hotellene i 2004 til Quinlan Private. Åtte måneder senere ble Savoy Hotel og restauranten Simpson’s-In-The-Strand solgt for 250 millioner pund til den saudiske prinsen Al-Waleed bin Talal for å drives av hotellkjeden Fairmont Hotels and Resorts. De øvrige hotellene i Savoy-gruppen ble beholdt av Quinlan Private under navnet Maybourne Hotel Group.


== Bilder ==

		
		
		
		


== Referanser ==


== Eksterne lenker ==
Offisielt nettsted 
Offisielt nettsted 
(en) Savoy Hotel – kategori av bilder, video eller lyd på Commons
Øyvind Ørbæk

Øyvind Andreas Ørbæk (født 1964 i Oslo) er en norsk barneskuespiller.
Han har vært med i flere hørespill. Blant annet hadde han rollen som Jonas i Tordivelen flyr i skumringen, som i 2000 ble kåret til tidenes beste barnehørespill i forbindelse med Radioteatrets 75-årjubileum. Andre kjente roller han har hatt er Espen i Du lyver, Espen og Joakim i Nattfuglene som alle er spilt på NRK Radio.


== Referanser ==
Gaspare Landi

Gaspare Landi (født 6. januar 1756, død 28. februar 1830) var en italiensk kunstmaler innen nyklassisismen, som arbeidet i Roma og sin dødeby Piacenza.


== Biografi ==
Det ble sagt om ham at han var en ungdom som likte å ha det gøy, men i 1781 skaffet han midler for å studere maleri i Roma fra en velgjører og fjern slektning, Marquis Giambattista Landi. 25 år gammel flyttet han til Roma for å arbeider under Domenico Corvi og Pompeo Battoni. Landi blir regnet som en rival til Vincenzo Camuccini.
Landi ble medlem av Accademia di San Luca av Roma i 1805, professor maleriteori i 1812 og president for akademiet i 1817.
Han vendte tilbake til Piacenza i 1829, hvor han døde.


== Referanser ==


== Eksterne lenker ==
(en) Gaspare Landi – kategori av bilder, video eller lyd på Commons
John Kerr

John Robert Kerr (født 24. september 1914, død 24. mars 1991) var en australsk advokat og dommer som var Australias generalguvernør fra 1974 til 1977.Kerr studerte jus ved University of Sydney, men fikk sin juridiske karriere avbrutt av annen verdenskrig, da han ble ansatt ved den australske hærens Directorate of Research and Civil Affairs (DORCA) og oppnådde obersts grad.


== Referanser ==


== Eksterne lenker ==
(en) John Kerr (Governor-General) – kategori av bilder, video eller lyd på Commons
Australias generalguvernør

Australias generalguvernør er visekonge i Australia, som monarkens stedlige representant, og er for alle praktiske formål landets statssjef. Generalguvernøren utnevnes av monarken på anbefaling av Australias statsminister.
Generalguvernøren er også kansler av Order of Australia.To embedsboliger disponeres av generalguvernøren: Government House i Canberra og Admiralty House i Sydney.


== Se også ==
Liste over Australias generalguvernører


== Referanser ==


== Eksterne lenker ==
Offisielt nettsted 
(en) Governors-General of Australia – kategori av bilder, video eller lyd på Commons
Anxhela Peristeri

Anxhela Peristeri (født 24. mars 1986 i Korçë i Albania) er en albansk sanger og låtskriver. Hun scenedebuterte i 2001, da hun deltok i Festivali i Këngës. Tre år senere ga hun ut debutalbumet sitt, Anxhela për ju. Peristeri har siden mottatt flere priser og utmerkelser, blant andre Festivali i Këngës Award og Kënga Magjike Award. I mai 2021 representerte hun Albania i Eurovision Song Contest 2021 med låten «Karma».


== Bakgrunn ==
Anxhela Peristeri ble født i 1986 og vokste opp i en ortodoks-kristen familie i byen i Korçë i den daværende sosialistiske folkerepublikken Albania.I desember 2001 dukket hun for første gang opp i offentligheten i Albania, da hun deltok i den 40. utgaven av Festivali i Këngës med sangen «Vetëm ty të kam». I 2004 ga hun ut sitt første og hittil eneste album, Anxhela për ju. Hun har siden opptrådt på en rekke konserter, turneer og tv-programmer i Albania, blant andre Kënga Magjike, Çmimet Kult, Netët e Klipit og YFSF. I 2018 holdt hun konserten Reflektim.
Peristeri har deltatt i flere talent- og tv-konkurranser. I desember 2016 deltok hun første gang i talentkonkurransen Kënga Magjike med sangen «Genjështar», der hun endte på andreplass. Året etter vant hun samme konkurranse med sangen «E çmëndur». I desember 2019 deltok hun i Kënga Magjike for tredje gang, og endte da på tredjeplass med sangen «Dikush i imi».I oktober 2020 kunngjorde den albanske allmennkringkasteren Radio Televizioni Shqiptar (RTSH) at Peristeri var blant de 26 deltakerne i den 59. utgaven av Festivali i Këngës. Hun deltok med sangen «Karma». Finalen ble arrangert 23. desember 2020, og Peristeri vant konkurransen. Gjennom seieren ble hun landets representant til Eurovision Song Contest 2021 i Rotterdam i Nederland. Hun deltok med «Karma» i semifinale 2 torsdag 20. mai 2021 og kvalifiserte seg til finalen 22. mai. I finalen endte hun på 21. plass.


== Diskografi ==


=== Album ===
Anxhela për ju (2004)


=== Singler ===


== Referanser ==


== Eksterne lenker ==
(en) Anxhela Peristeri på Internet Movie Database 
(en) Anxhela Peristeri på Apple Music 
(en) Anxhela Peristeri på Discogs 
(en) Anxhela Peristeri på MusicBrainz 
(en) Anxhela Peristeri på SoundCloud 
(en) Anxhela Peristeri på Spotify 
(en) Anxhela Peristeri på Last.fm 
(en) Anxhela Peristeri på Genius — sangtekster 
(en) Anxhela Peristeri på AllMusic 
Anxhela Peristeri på YouTube
Kaja Steen

Karen Christine «Kaja» Steen (født 16. oktober 1841 prestegården Bjørgan i Kvikne, død 18. november 1868 på Østre Toten) var en norsk kunstmaler. 


== Liv og virke ==
Prestedatteren Kaja Steen var i årene 1860–1861 elev av Otto Mengelberg i Düsseldorf. Hun utdannet seg videre til dyremaler i Brussel under Charles (eller Edmond) Tschaggeny i 1861–1862. Etter oppholdet i Brussel ble hun kalt hjem til Norge, da familien fant det upassende for henne å satse på en tilværelse som kunstner. Hun døde få år senere.
Steen arbeidet med dyremotiver i tradisjonen etter den franske kunstneren Rosa Bonheur, og hadde en meget beskjeden produksjon. Hennes bilde «Sauegjeter» fra omkring 1860 havnet hos Trøndelag Kunstgalleri, som gave fra Fredrik Lundgreen i 1913.Hun ble i 1861 portrettert av Mathilde Dietrichson, som hun en periode også delte atelier med.


== Familie ==
Kaja Steen var datter av sogneprest Nathan Surland Steen (1809-1893) og Agathe Johanne Holck (1814-1878). Hun forble ugift.


== Referanser ==


== Kilder ==
Wichstrøm, Anne (1997). Kvinneliv, kunstnerliv. Gyldendal. s. 223. ISBN 8205193622. 
Lokalhistoriwiki: Kaja Steen, besøkt 29/12 2020
Josef Abel

Josef Abel (født 22. august 1768 i Aschach an der Donau i Oberösterreich, død 4. oktober 1818 i Wien) var en østerrikisk historiemaler. 
Abel ble påvirket i høy grad av den ideelle oppfatningen innen kunsten, som i begynnelsen av 1800-tallet drev så mange kunstnere over til studiet av Antikken. Blant hans beste malerier kan nevnes: Antigone, med bøyde knær ved brorens lik; Cato, da han øyeblikket før selvmordet sitt lar slaven rekke seg sverdet; Promethevs i lenker; Sokrates. Abel ble allikevel mest kjent ved sine grafiske arbeider.


== Referanser ==


== Eksterne lenker ==
(en) Josef Abel – kategori av bilder, video eller lyd på Commons
New Yorks lovgivende forsamling

New York lovgivende forsamling er den lovgivende makten i New York og består av to kamre: New Yorks delstatssenat (New York State Senate) og New Yorks delstatsforsamling (New York State Assembly). Grunnloven angir ikke noe felles navn på de to kamrene, og sier bare at delstatens lovgivende makt «skal være hos senatet og forsamlingen».Den lovgivende forsamlingen har 213 medlemmer: 63 senatorer og 150 forsamlingsmedlemmer. Alle velges for to år og møter i New York State Capitol i hovedstaden Albany. Pr. 2009 hadde forsamlingen 2 700 ansatte, det nest høyeste antall av alle USAs delstatsforsamlinger.


== Referanser ==


== Eksterne lenker ==
Offisielt nettsted 
Offisielt nettsted
Vg3 yrkesfag i skole

Vg3 yrkesfag i skole (også alternativt Vg3 i skole og Vg3 i skole) er et alternativt opplæringstilbud i norsk videregående opplæring til elever under yrkesfaglig utdanning som står uten læreplass. Formålet er forberedelse til Fag- eller svenneprøve ved endt opplæring.
Opplæringen er en rettighet til elever som ønsker det. Varighet er normalt 12 måneder og er ulønnet, siden opplæringen foregår i skole og er uten verdiskapning i bedrift. Selv om elevene er ferdige med grunnopplæringen og året regnes som læreperiode får deltakerne status som elev ved skolen. Så langt det lar seg gjøre skal elevene motta opplæring gjennom praksisplass i bedrift i perioder eller faste dager per uke. Elever som får tilbud om læreplass i løpet av skoleåret anbefales å tegne lærekontrakt og fortsette som lærling.


== Et kontroversielt tilbud ==
Ordningen har vist seg å ha vesentlig høyere andel stryk enn for lærlinger. Tilbudet er også kostbart, da det er en rettighet som gjerne må opprettes uavhengig av gruppens størrelse. Læretiden med to arbeidsårs som læring skal i dette tilbudet tas på ett skoleår. Erfaring tilsier at timetallet etter et år i skole ikke er nok for å tilstrekkelig forberede elevene på fag- og svenneprøve. Dette medfører at elever dropper ut, ikke består fag- eller svenneprøver, eller må få forlenget tid i skole. Alle disse sidene ved tilbudet er fordyrende.Fagopplæring med fag- svennebrev fra Vg3 i skole gjør at kandidatene stiller som søkere uten relasjon som lærling til bedrift og bedriftene er kjent med at fagarbeideren står uten verdiskapning og modningen som ligger i en toårig læreperiode.


== Referanser ==


== Eksterne lenker ==
innlandetfylke.no: Alternativt Vg3 i skole Arkivert 4. desember 2020 hos Wayback Machine.
Trondheim tinghus

Trondheim tinghus er et tinghus i Trondheim som huser rettssaler og kontorer for Frostating lagmannsrett og Sør-Trøndelag tingrett. Adressen er Munkegata 20.
Bygningen ble oppført i årene 1937–1951 i funkisstil. Arkitektene var Hjalmar S. Bakstad og Holger N. Bratlie. Inngangspartiet har en symbolrik utsmykning utført av billedhuggeren Nic. Schiøll: Sentralt står statuen «Lovsigemannen», og på sidene er det keramikkrelieffer av andre toneangivende lovmenn, blant andre Magnus Lagabøte. 


== Se også ==
Tinghusplassen


== Referanser ==


== Kilder ==
(no) Trondheim tinghus i Store norske leksikon
Alta basis

Alta basis er en nøyaktig oppmålt avstand på 2250,689 meter som ble brukt for å få en målestokk inn i meridianbuenettet. Denne ligger på Elvebakken, mellom Alta lufthavn og Bukta. For å måle en basis ble det brukt trestaver av en kjent lengde som ble målt etter et relativt flatt terreng. Alta basis er en av 10 basiser som ble målt opp i meridianbuenettet som strekker seg fra Svartehavet i sør til Hammerfest i nord.
Poenget med å definere og fysisk måle denne distansen var at man trengte å få noen få målinger av faktiske avstander i terrenget, for derved å kunne regne ut alle avstandene man hadde målt indirekte ved å måle vinkler horisontalt og vertikalt. Prinsippet er at dersom man kjenner en side i en trekant, i dette tilfellet basisen, kan man regne ut avstanden i de andre sidene ved hjelp av vinkelmålinger. Vinkelmålingene ble gjort med bruk av en teodolitt.
Dette kartet viser litt om hvordan et ekspansjonsnett ut fra Alta basis til slutt møter hovedpunktene i meridianbuenettet.
Haida

Haida (IFA: /ˈhaɪdə/, haida: X̱aayda, xaadas, xaad eller xaat) er et nordamerikansk urfolk. Folkegruppen har vært bosatt på øygruppen Haida Gwaii like vest for kysten av Britisk Columbia, Canada i minst 12,500 år. Undergruppen Kaigani Haida holder til på Prince of Wales Island som er en av Alexanderøyene ved Stillehavet.
Haida er kjent for sine kunsthåndverk, deres ferdigheter som handelsfolk, og deres sjømannskap. De er antatt å ha vært krigerske og praktiserte slaveri.  Antropologen Diamond Jenness har sammenlignet Haida med vikingene, mens Haida har svart med at det var vikingene som var lik Haida.


== Referanser ==
Karma (Anxhela Peristeri-sang)

«Karma» er en albansk-språklig popsang fra 2020 som fremføres av sangeren Anxhela Peristeri. Den er komponert av Kledi Bahiti, mens Olti Curri har skrevet teksten. Sangen vant den albanske sangkonkurransen Festivali i Këngës i desember 2020 og var Albanias bidrag til Eurovision Song Contest 2021 i Rotterdam i Nederland. Til deltakelsen i Eurovision Song Contest ble «Karma» re-mastret, mens teksten forble på albansk.


== Om sangen ==
I oktober 2020 ble Anxhela Peristeri kunngjort som en av 26 deltakere til å delta i den 59. utgaven av Festivali i Këngës, Albanias svar på Melodi Grand Prix. Vinneren av konkurransen fikk representere Albania i Eurovision Song Contest 2021. Ifølge konkurransereglementet måtte alle deltakersangene ha albansk tekst, og Peristeri deltok med sangen «Karma», skrevet av den albanske tekstforfatteren Olti Curri, og komponert av den albanske sangeren og låtskriveren Kledi Bahiti. En re-mastret versjon av sangen, tilpasset Eurovision Song Contest, ble utgitt for strømming og nedlastning 9. mars 2021.


== Eurovision Song Contest ==


=== Festivali i Këngës ===
Albanias allmennkringkaster Radio Televizioni Shqiptar (RTSH) arrangerte i desember 2020 den 59. utgaven av musikkonkurransen Festivali i Këngës. Vinneren av konkurransen fikk representere landet i Eurovision Song Contest 2021 i Rotterdam i Nederland. I finalen 23. desember 2020 ble «Karma» kåret til vinner, og den ble dermed landets bidrag til Eurovision Song Contest.


=== Rotterdam ===

Den 65. utgaven av Eurovision Song Contest finner sted i Rotterdam, og besto av to semifinaler 18. og 20. mai 2021, og finalen lørdag 22. mai 2021. 17. november 2020 kunngjorde EBU at Albania skulle delta i semfinale 2 torsdag 20. mai 2021. Der kom sangen på tiende plass og kvalifiserte seg til finalen som siste land. I finalen var sangen det andre bidraget ut på scenen og ble til slultt nummer 21 av 26 med 57 poeng.


== Referanser ==
Osnes gravplass

Osnes gravplass er en gravlund på Osneset i Ulsteinvik i Møre og Romsdal.
Gravlunden er anlagt ved en gammel gård i et område med mange kulturminner. Arealet er ca. 18 mål. Kapasiteten er nær sprengt, og det har i en årrekke vært ønske om å utvide, noe som er problematisk gitt områdets kulturhistoriske betydning. Dette har ført til en mangeårig konflikt mellom lokale og sentrale myndigheter.På gravplassen står et klokkehus (et servicebygg med takrytter til klokketårn).


== Referanser ==


== Eksterne lenker ==
Kart over Osnes gravplass (Allslekt.org)